
Fácánkert Község Önkormányzata Képviselő-testületének
2015. november 26. napján tartandó ülésére 
                               16. számú napirendi pont
Tisztelt Képviselők!

Az Új Széchenyi Terv Környezet és Energia Operatív Program (a továbbiakban: KEOP) keretén belül „Települési szilárdhulladék-gazdálkodási rendszerek eszközparkjának fejlesztése informatikai korszerűsítése" tárgyú pályázati felhívást tett közzé, melyre az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (a továbbiakban: Társulás) KEOP-l.l.l/C/13-2013-0027 azonosítószámon regisztrált, 2013. július 25. napján befogadott pályázatot nyújtott be.

„A cikói hulladékgazdálkodási rendszer fejlesztés eszközbeszerzésekkel" tárgyú projekt támogatási szerződésének aláírására 2015. április 2. napján került sor. A szerződés értelmében a projekt nettó összköltsége 1,597.048.939,- Ft.

A támogatás a projekt nettó költségeinek 95 %-át fedezi, ezért a megvalósításhoz az önrész, illetve az ÁFA biztosítása a Társulás kötelezettsége.

Az önrész vonatkozásában a Miniszterelnökség 64.659.656,- Ft vissza nem térítendő önerő támogatásban részesítette a Társulást.

A projekt visszalévő elemeinek ÁFA tartalma mintegy 410 millió forint, melyből a Társulásnak rendelkezésre álló fedezetet levonva kb. 250 millió forint átmeneti forrásra van szüksége.

Az ÁFA finanszírozására pályázati lehetőség nem volt biztosított, továbbá hitelintézeteknél - Magyarország gazdasági stabilitásáról szóló 2011. évi CXCIV. törvényre figyelemmel - hitelfelvételre kizárólag kormányzati engedély birtokában lett volna lehetőség.

A Társulási Tanács 2015. november 18-i ülésén akként határozott, hogy az ÁFA finanszírozásához szükséges összeget Mohács Város Önkormányzatától kölcsön formájában igénybe veszi.

Mindezekre tekintettel a Társulás valamennyi részes Önkormányzata képviselő-testületének határozatot kell hoznia a kötelezettségvállalásról.

A kötelezettségvállalás lakosságszám-arányosan került meghatározásra. Fácánkert tekintetében 705 fő fácánkerti lakossal számolva 879.026,- Ft összeg erejéig a településünknek egyetemleges felelősséget kell vállalnia készfizető kezesség formájában 2016. január 01. napjától a teljesítésig, de maximum 2016. december 31. napjáig.

Kérem a Tisztelt testületet az alábbi határozati javaslat elfogadására:


HATÁROZATI JAVASLAT


1. 	A Fácánkert Község Önkormányzat Képviselő-testülete az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására Társulási Tanácsa 70/2015. (XI. 18.) számú határozatával egyetért.

2.	A Fácánkert Község Önkormányzat Képviselő-testülete egyetemleges felelősséget vállal készfizető kezesség formájában 2016. január 1. napjától a teljesítésig, de maximum 2016. december 31. napjáig az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására Társulási Tanácsa a KEOP-1.1.1/C/13-2013-0027 azonosítószámú „A cikói hulladékgazdálkodási rendszer fejlesztés eszközbeszerzésekkel” tárgyú projekt ÁFA fizetési kötelezettség teljesítésére 250 millió forint és kamatai tárgyában létrejött kölcsönszerződés teljesítése vonatkozásában – a mellékelt táblázat szerint – 705 fő település lakos egyenérték alapján leosztott 879.026,- Ft összeg erejéig.  

Felelős: Orbán Zsolt. polgármester
Közreműködik: Tóth Adrienn jegyző
Határidő: 2015. november 30.

